1 Amiwa Yakoba+ kalume wa Lesa ne wa Nkambo Yesu Kilishitu, ku mikoka 12 yapalañena mu mapunzha apusana pusana:Mutende!2 Balongo bami, sekelainga umvwe kemupite mu meseko apusana pusana,+3 byo mwayuka’mba kwesekwa kwa lwitabilo lwenu kwimulengela kuchinchika.+4 Bino kuchinchika kwenu mwikuleke kwingile mwingilo wako yense, pa kuba’mba mwikale balumbuluka kabiji batuntulu mu bintu byonse, kwa kubula kukajilwa kintu nangwa kimo.+5 Onkao mambo, umvwe umo mwi anweba wakepelwa maana, alombenga kwi Lesa,+ mambo aye upana na muchima yense ku bonse kwa kubula kunenañana,*+ kabiji ukamupao.+6 Bino alombenga na lwitabilo+ kechi na luzhinauko ne,+ mambo awa uzhinauka uji nobe jinyaki ja pa kalunga ka mema jo babena kushinjika ku luvula.7 Muntu uji bino, kechi wafwainwa kuketekela kutambula kintu nangwa kimo kwi Yehoba* ne;8 mambo aye ke muntu ukankazhama+ kabiji kechi washikimana mu mashinda anji ne.9 Bino mulongo wipelula asekele* mu kutumbijikwa kwanji,+10 kabiji munonshi naye asekele mu kupelulwa kwanji,+ mambo ukonaikatu nobe jiluba ja mungye.11 Mambo byonkatu juba byo jisela na kyuya kyajo ne kumisha kijimwa, ne buluba bwakyo byo bukunchikako ne buya bwakyo byo bupwa, ne munonshi naye byo byo akafwila mu bya kusakasaka byanji.+12 Ye wa lusekelo awa muntu utwajijila na kuchinchika meseko,+ mambo pa kwitabilwa kwi Lesa ukatambula munchinya wa bumi,+ Yehoba* ye alayile boba batwajijila kumutemwa.+13 Umvwe muntu waesekwa kange ambe’mba: “Lesa ye wangeseka ne.” Mambo kafwako muntu nangwa umo wakonsha kweseka Lesa na bintu byatama ne, kabiji naye kechi weseka muntu nangwa umo ne.14 Bino muntu yense wesekwa kupichila mu kumukoka* ne kumujimbaika ku bya kusakasaka byanji mwine.+15 Kabiji umvwe bya kusakasaka byaimita, bisema bundengamambo; bundengamambo nabo umvwe bwakoma, busema lufu.+16 Balongo bami batemwe, kange bemutwale mungi ne.17 Bya bupe byonse byawama ne byalumbuluka bifuma mwiulu,+ saka biya panshi kufuma kwi Shetu wa byeya,+ ubula kwaluka byaluka kimvule.*+18 Kyo kyaswile muchima wanji kwituletela mambo a bukine,+ kuba’mba twikale bya nsomo pa bilengwa byanji.+19 Balongo bami batemwe, yukai kino: Muntu yense wafwainwa kupelawizha kumvwa, kabiji abande kwamba+ ne kubanda kuzhingila,+20 mambo bukaji bwa muntu kechi buleta bololoke bwa Lesa ne.+21 Onkao mambo, kilekai kuba bintu byonse bya bunya ne bintu byatama,*+ ne kutambula mambo a Lesa saka mwakooka muchima onka abena kubyalwa akonsha kwimupulusha anweba.*22 Nangwa byonkabyo, ubainga byamba mambo a Lesa,+ kechi kwiomvwatu, ne kwijimbaika anwe bene na milanguluko yatama ne.23 Mambo umvwe muntu keomvwetu mambo a Lesa ne kuba byo aamba ne,+ uji nobe muntu utala kilungi kyanji mu kimbonyi.24 Mambo aye witala mwine, bino pa kufumako, ponkapotu wilubamo byo abena kumweka.25 Pakuba awa utajisha mu mizhilo yalumbuluka+ ya bwana bwa bene, ne kutwajijila kwiilondela, kechi umvwatu ne, bino wingila mwingilo, kabiji ukekala na lusekelo mu bintu byo oba.+26 Umvwe muntu walanguluka’mba upopwela Lesa,* bino kechi ulama* lujimi wanji ne,+ ko kuba’mba ubena kujimbaika muchima wanji, ne kupopwela kwanji ko kwatu.27 Kupopwela kwatoka kabiji kwabula kutama kwi Lesa wetu kabiji Tata ko kuno: kulama bulongo baana ba kishale+ ne banabakazhi bafwilwa+ babena kumanama,+ ne kwifumyako ku biko bya pano pa ntanda.+
bem_Latn